Aabybro har flest lynsalg af villaer af alle postnumre i Danmark. Nørresundby og Aalborg ligger også i toppen.

Nordjylland topper listen over antal lynsolgte villaer i indeværende år. Det viser en ny opgørelse fra Boliga. Allerøverst på listen ligger Aabybro, hvor næsten hver fjerde salg sker inden for fjorten dage. Også i Nørresundby og Aalborg SV ser det godt ud for ejendomsmæglerne - her bliver cirka hver femte villa solgt inden for to uger. På landsgennemsnit bliver kun 6,6 procent af alle villaer solgt på fjorten dage - altså markant under flere nordjyske villaer gør. Salget af villaer i år ligner meget tallene fra sidste år. I 30 postnumre er det ikke lykkedes at sælge en villa på fjorten dage - det er blandt andet i Vrå, Skørping og Løgstør.